kaerle etc doen te wetene allen luyden jegenwordich ende
toecommende dat wij ontfangen hebben die oitmoedige
suplicatie van janne de visscher scamel man belast
mit huysvrouwe ende drye cleyn kinder inhoudende
hoe dat hy suppliant deser donderdaghs voir sinxen annoxvc?
xliii lestleden / ende wylen willem pennants hantwercker
mit hem alsdoen werkende inden dienst van ons stadt
van vilvoerde hebben inden schuttershove vande cruys=
=boghe aldaer gehaelt eene doere die inde stal vanden
selven hove inden wech cach inde dese doere
uuytbringende seyde hy suppliant willem neempt die
doere op ende draegt se van hier daerop willem antwoirde
ik en kanse nyet gedragen draegtse selve daerop
hy spuppliant zeyde ick hebbe heden morgen een doere
die ongelyck zwaerder was dan dese gedragen hoe en
zoudy dese nyet kunnen gedraghen ick en was u altoos
nyet te voeren doen waerop hy willem wederomme /
stuerlijck antwoirden ick en kanse nyet gedraghen en soo
dat die suppliant ten lesten seyde wildese dan nyet drage?
die daerop wederomme zeyde neen ick ende seyde de
suppliant totten selven willeme anderwerf me wilde se
nyet dragen zoe draegtse dan wederomme inde stal
die daeop antwoirde / wel ick salse wederomme
inden stal dragen ende deselve willem de voirssegde
doere aenveerdende semblant makende van die
wederomme inden stal te dragende seyde hy suppliant
ghy maeckt my wys dat ghy se nyet gedragen en condt
ende nu ghy die inden stal dragen moeght / zoe en
is die nyet te swaer ende alsoe dien nyet
tegenstaende de voirssegde willem naerden stal ghinck /
ende hem de suppliant dan inne vergrampde zeyde hy
uuyt hitsen van bloede / ghy secker / godt gheve
u die pestilencie / zou dese inden stal dragen ?
ende heeft hem met dyen drye oft vier male
gestooten mitten steele van zynder scuppen nyet
drinkende dat hy hem daer mede in eenigen noot
vanden lyfve soude bringen / ende de voirssegde willem
den selven steel aenveerdende hielde den selven
handt aen handt / ende deyselven alsoo tot achter
inden hoff vander voirs scutterie / ende zyn ten
lesten by eenigen omstanders gesceyden geweest
ende hy suppliant de voirsegde doere opnemende ende de voirssegde
willem een ander hont zyn alsoe tsamen ewech gegaen
sonder eenige woirden oft twist meer te hebbende ende is den
voirseyde willem opden sinxen dach daer naer / tsy by quets=
=curen oft anderssins / deser werelt werelt overlen is
hoe wel die suppliant den selven willem nyet en
was in meyninge te evelen van zynen lyfve
nyetmin beduchtende rigeur van justicien ende soude
hem nyet sekerlyck dorren houden bynnen ons lande
van brabant maer gescapen zyn eeuwelyck buyten lants
te doelende ten ware dat hem onse gratie hier op verleent
waere /alsoe hy suppliant seeght / ons daerom seer
oitmoedelijk biddende ende versueckende / soe eest
dat wij die salven voirscreven overgemerckt genegen wesende
ter oitmoediger beden vande voirscreven suppliant ende hem
willende in dit stuck prefereren gratie ende genade
voir rigeur van justicien / besundelyck ter eeren ende
waerdicheyt vander heyliger passien onses heeren jesus christus
die hy voir ons allen leet aen thout des cruycen op alsulcken
dach als heden / hebben den selven janne de vischere suppliant
innegevalle als boven quytgescholden vergeven ende
remitheert geremitteert ende vuyt ons sunderlinge
gratien mits desen onsen brieve sceldende quyte vergeven
ende remitteren den dootslach ende mesbruyck voirseyd
geruert / mitsgaders alle boeten bruecken ende
offencien corporeele ende criminineele inden
welcken hy ter causen voirscrevenen met desser
aencleven mach / jegens ons ende iusticie vervallen
mach zyn ende hebben hem als van desen
gerestitueert ende gestelt restitueeren ende
stellen tot zynder goeder fame ende name
alomme bynnen onser voirscrevenen lande ende
hertoighdom van brabant ende tot zynen goeden
nyet verbuert indien hy eenige heeft gelyck ende
in alder manieren als hy was al eer tvoirsscreven mesval
geschiede imponerende hier van onsen procureur generael
in brabant mitsgaders allen anderen ons richteren
iusticieren ende officieren inden selven onsen
lande van brabant geseten een eeuwich swygen
satisfactie ende beteringe der partyen geinteresseerd
ierst ende vaer al gedaen synde indien die niet geschiet
en is civilyck alleenlyck ende behoudelyck dat hy
suppliant tvoirscreven mesdaet aende mesval tegens ons
civilyck beteren sal nae gelegenthyt vande saken
ende faculteyt van zynen goeden ende voirts opleggen
ende betalen die wettige costen van iusticien in
dien ter saken voirscreven eenige gebuert zyn ter
tauxactien ende arbiterscape van ons seer lieven
ende getrouwen de cancellier ende luyden van onsen
rade in brabant die wy daetoe committeren / ende
bevelen dat voere hen geroepen die ghene die
daer toebehoiren geroepen te zyne / zy vredelyck
wel ende duechdelyck ter verificatien ende
interinement van desen ende ter tauxatien vanden
voirseyden beteringe ende costen welck interinement
die voirscreven suppliant sal sculdich zyn te
versueckende ende hem pressenterende in ons voirscreven rade
bynnen zess maenne naestcommende op de pene te
verbuerene deffect van desen / ende dat gedaen ende
de voirscreven civile beteringe ende costen indier
eenige vallen als voirscreven is / ontfangen ende betaelt
zynde / in handen vande ghenen van ons officieren
dient behoiren sal die daeraff gehouden sal zyn
rekeninge bewys ende reliqua te doene tonssen
prouffyte / zy mitsgaders alle ander onse ende
der smaelder heeren rechteren iusticieren ende
officieren dien dit aengaen mach doen laten ende
gedogen den voirnoemde janne de visscere suppliant
van dese onse tegenwoirdige gratie
quytsceldinge verghiffenisse ende remissie naer ende inder
manieren als voirscreven staet rustelyck brede volcommelyck
ende eeuwelyck gebruycken genyeten ende ussantien / sonder hem
te doene/laten noch gedoogen gedaen te zynen eenich
hinder letsel oft ongebruyck ter contrarien in lyff noch
in goede in gheenderwijs maer by alsoe dat zyn lyff
oft goet ter saken voirscreven genadigen oft verbuert waeren
dat zy dat stellen oft doen stellen terstont ende sonder
vertreckt tot geheel der ende voercommender slakinge
ende delivrancie want ons alsoe gelieft ende teneynde
dat dit vast ende gestadich blyfve tot eeuwigen
dagen soe hebben wy ons segel hieraen doen hangen
behoudelyck in anderen saken ons recht ende een jegelyck tzyne
in allen gegeven in onse stadt van brussel op den heyligen
goeden vrijdach inde maent van maerte
in jaer ons heeren duysent vyfhondert ende
zevenenveertich van onsen keyserycke txlviij°
ende van onsen rycken van castillien ende
txxxij° aldus gescreven op die plycke
byden keyser geteekent nummer sal?
visa recepta
gecollationeert ende bevonden accorderende
met synen originaele by my
$$$aarwez not$$$aris